**Návrh**

**ZÁKON**

z ….. 2025

**o poskytovaní dotácií v pôsobnosti Úradu podpredsedu vlády pre Plán obnovy a znalostnú ekonomiku**

Národná rada Slovenskej republiky sa uzniesla na tomto zákone:

**§ 1**

**Predmet úpravy**

Tento zákon upravuje rozsah, účel, podmienky, spôsob a kontrolu poskytovania dotácií v pôsobnosti Úradu podpredsedu vlády pre Plán obnovy a znalostnú ekonomiku (ďalej len „úrad“), vyhodnocovanie žiadosti o poskytnutie dotácie (ďalej len „žiadosť“) a zverejňovanie informácií úradom.

**§ 2**

**Rozsah poskytovania dotácie**

Dotácia z rozpočtovej kapitoly úradu na príslušný rozpočtový rok sa môže poskytnúť za podmienok ustanovených týmto zákonom a osobitným predpisom[[1]](#footnote-1)) na podporu

a) znalostnej ekonomiky, vedy, výskumu, inovácií alebo transferu poznatkov,

b) implementácie Agendy 2030 pre udržateľný rozvoj.

**§ 3**

**Účel poskytovania dotácie**

1. Dotáciu podľa § 2 písm. a) možno poskytnúť na
2. podporu projektov z oblastí uvedených v Národnej stratégii výskumu, vývoja a inovácií 2030 a v Stratégii výskumu a inovácií pre inteligentnú špecializáciu Slovenskej republiky,
3. podporu projektov zameraných na experimentálny výskum, vývoj a inovácie
4. predfinancovanie alebo dofinancovanie projektov z priamo riadených programov Európskej únie alebo projektov, ktoré získali označenie známka excelentnosti,
5. podporu platforiem pre transfer technologických poznatkov,
6. podporu projektov využívajúcich hybridné modely financovania,
7. podporu projektov zameraných na verejno-súkromné partnerstvo.

(2) Dotáciu podľa § 2 písm. b) možno poskytnúť na

a) realizáciu iniciatív a projektov zameraných na implementáciu Agendy 2030 pre udržateľný rozvoj,

b) tvorbu riešení v oblasti informačných technológií na podporu sociálnej inovácie, ktorá implementáciou výrazne prispeje k naplneniu vymedzených cieľov Agendy 2030 pre udržateľný rozvoj,

c) prípravu analytických kapacít, vzdelávacích aktivít a odborných aktivít zapojených do výskumu, vrátane podpory študentov, ktorí reprezentujú Slovenskú republiku na medzinárodnej úrovni

d) podporu projektov využívajúcich hybridné modely financovania,

e) podporu projektov zameraných na verejno-súkromné partnerstvo.

**§ 4**

**Podmienky poskytovania dotácie**

1. Dotáciu podľa § 3 možno poskytnúť žiadateľovi, ktorým je

a) obec,

b) vyšší územný celok,

c) občianske združenie so sídlom na území Slovenskej republiky,

d) nadácia so sídlom na území Slovenskej republiky,

e) záujmové združenie právnických osôb, ktoré je právnickou osobou so sídlom na území Slovenskej republiky,

f) nezisková organizácia poskytujúca všeobecne prospešné služby so sídlom na území Slovenskej republiky,

g) základná škola alebo stredná škola so sídlom na území Slovenskej republiky,

h) vysoká škola so sídlom na území Slovenskej republiky,

i) rozpočtová organizácia alebo príspevková organizácia, ktorej zriaďovateľom je vyšší územný celok alebo obec; takejto organizácii bude dotácia poskytnutá prostredníctvom zriaďovateľa,

j) právnická osoba zriadená osobitnými predpismi;[[2]](#footnote-2)) takejto právnickej osobe nemožno poskytnúť dotáciu na činnosť, na ktorú má podľa osobitného predpisu[[3]](#footnote-3)) poskytnuté prostriedky zo štátneho rozpočtu“,

k) fyzická osoba – podnikateľ s miestom podnikania na území Slovenskej republiky,

l) právnická osoba oprávnená na podnikanie so sídlom na území Slovenskej republiky,

m) verejná výskumná inštitúcia,[[4]](#footnote-4))

n) registrovaný sociálny podnik,[[5]](#footnote-5))

o) registrovaná cirkev alebo registrovaná náboženská spoločnosť so sídlom na území Slovenskej republiky,[[6]](#footnote-6))

p) právnická osoba so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo registrovanej náboženskej spoločnosti,

q) právnická osoba uskutočňujúca výskum a vývoj zriadená ústredným orgánom štátnej správy.

(2) Dotáciu možno poskytnúť žiadateľovi, ktorý spĺňa podmienky podľa tohto zákona a osobitných predpisov.[[7]](#footnote-7))

(3) Dotáciu nemožno poskytnúť ani použiť okrem účelu podľa osobitného predpisu[[8]](#footnote-8)) ani na

a) úhradu záväzkov z predchádzajúcich rozpočtových rokov,

b) refundáciu výdavkov uhradených v predchádzajúcich rozpočtových rokoch,

c) úhradu výdavkov na správu žiadateľa,

d) výdavky nezahrnuté do rozpočtu projektu.

(4) Dotáciu na účely podľa § 3 možno poskytnúť žiadateľovi, ak preukáže pri podaní žiadosti, že má na financovanie účelu, na ktorý sa dotácia požaduje, zabezpečené spolufinancovanie z vlastných zdrojov alebo iných zdrojov najmenej vo výške 5 % z celkového rozpočtu projektu.

**§ 5**

**Spôsob poskytovania dotácie**

(1) Dotáciu možno poskytnúť žiadateľovi na základe žiadosti. Žiadosť vrátane jej príloh sa predkladá úradu v lehote určenej vo výzve na predkladanie žiadostí, v elektronickej podobe podpísanej kvalifikovaným elektronickým podpisom[[9]](#footnote-9)).

(2) Žiadosť obsahuje najmenej:

a) vymedzenie účelu, na ktorý sa dotácia požaduje,

b) výšku požadovanej dotácie.

(3) Prílohou k žiadosti okrem dokladov podľa osobitného predpisu[[10]](#footnote-10)) je

a) popis projektu,

b) štruktúrovaný rozpočet projektu,

c) čestné vyhlásenie žiadateľa o tom, že má vysporiadané finančné vzťahy s rozpočtami obcí; táto povinnosť sa nevzťahuje na žiadateľa, ktorým je obec alebo vyšší územný celok,

d) čestné vyhlásenie žiadateľa o tom, že mu na rovnaký projekt nebola v minulosti poskytnutá dotácia; táto povinnosť sa nevzťahuje na projekty, ktoré sa realizujú vo viacerých na seba nadväzujúcich obdobiach,

e) čestné vyhlásenie žiadateľa o tom, že dotáciu na tento projekt nežiada aj od iného subjektu alebo mu na tento projekt nebola od iného subjektu dotácia poskytnutá; ak žiadateľ žiada na tento projekt dotáciu aj od iného subjektu alebo mu bola na tento projekt dotácia poskytnutá od iného subjektu, uvedie názov a sídlo tohto subjektu a výšku poskytnutej dotácie,

g) doklad o zriadení účtu alebo existencii účtu vedeného v banke, pobočke zahraničnej banky alebo v Štátnej pokladnici, na ktorý sa dotácia má poukázať.

(5) Ak žiadosť neobsahuje predpísané náležitosti alebo prílohy, úrad do desiatich dní odo dňa doručenia žiadosti vyzve žiadateľa, aby ju v primeranej lehote doplnil. Ak žiadateľ výzve na doplnenie žiadosti v určenej lehote nevyhovie, úrad žiadosť zamietne.

(6) Dotácia sa poskytuje na základe písomnej zmluvy o poskytnutí dotácie uzatvorenej medzi úradom a žiadateľom podľa § 4 ods. 1 alebo ak ide o žiadateľa podľa § 4 ods. 1 písm. i), zmluvnou stranou zmluvy o poskytnutí dotácie je aj zriaďovateľ žiadateľa.

(7) Zmluva o poskytnutí dotácie obsahuje

a) identifikačné údaje zmluvných strán v rozsahu názov, sídlo, identifikačné číslo organizácie, daňové identifikačné číslo, identifikačné číslo pre daň z pridanej hodnoty, adresa, meno, priezvisko, titul, funkcia štatutárneho orgánu,

b) účel, na ktorý sa dotácia poskytuje,

c) výšku poskytnutej dotácie,

d) číslo účtu vo formáte medzinárodného bankového účtu vedeného v banke, pobočke zahraničnej banky alebo v Štátnej pokladnici, na ktorý sa dotácia poukazuje,

e) podmienky poskytnutia a použitia dotácie,

f) práva a povinnosti zmluvných strán,

g) podmienky zúčtovania dotácie a termín odvodu nepoužitých finančných prostriedkov a výnosov z prostriedkov štátneho rozpočtu,

h) číslo účtu v Štátnej pokladnici, na ktorý sa poukazujú nepoužité finančné prostriedky a výnosy z prostriedkov štátneho rozpočtu,

i) sankcie za porušenie finančnej disciplíny,[[11]](#footnote-11))

j) dôvod a spôsob odstúpenia od zmluvy,

k) vymedzenie obdobia, na ktoré sa zmluva uzatvára,

l) možnosť jednorazového alebo postupného čerpania dotácie,

m) záväzok príjemcu dotácie, že poskytnutú dotáciu vráti, ak mu bola na ten istý účel už poskytnutá dotácia zo štátneho rozpočtu alebo z priamo riadených programov Európskej úniev príslušnom rozpočtovom roku.

**§ 6**

**Vyhodnocovanie žiadostí**

1. Poskytnutie dotácie schvaľuje štatutárny orgán úradu na základe odporúčania najmenej trojčlennej komisie, ktorá vyhodnocuje žiadosti a ktorú zriaďuje štatutár ako poradný orgán.
2. Členov komisie vymenúva a odvoláva štatutárny orgán úradu na návrh tajomníka komisie, ktorým je vedúci zamestnanec vecne príslušného organizačného útvaru úradu.
3. Člen komisie ani jemu blízka osoba[[12]](#footnote-12)) nesmie byť
4. žiadateľom alebo zaujatý voči žiadateľovi,
5. štatutárnym orgánom alebo členom štatutárneho orgánu žiadateľa,
6. spoločníkom, akcionárom alebo členom právnickej osoby, ktorá je žiadateľom,
7. zamestnancom žiadateľa alebo zamestnancom právnickej osoby, ktorej je žiadateľ spoločníkom, akcionárom alebo členom,
8. konečným užívateľom výhod žiadateľa, ktorý je ako partner verejného sektora zapísaný v registri partnerov verejného sektora podľa osobitného predpisu.[[13]](#footnote-13))
9. Komisia je pri vyhodnocovaní žiadostí nezávislá a vyhodnocuje ich podľa kritérií uvedených vo výzve na predkladanie žiadostí, pričom jednotlivé žiadosti musia byť očíslované.
10. Ak je to potrebné na zabezpečenie poskytovania dotácií, štatutárny orgán úradu môže zriadiť viacero komisií alebo medzinárodnú komisiu.
11. Podrobnosti o zložení, prijímaní odporúčaní komisie a postupe komisie pri vyhodnocovaní žiadosti upravuje štatút komisie, ktorý schvaľuje štatutárny orgán úradu.

**§ 7**

**Zverejňovanie informácií**

1. Úrad zverejňuje na svojom webovom sídle
2. úplné znenia všeobecne záväzných právnych predpisov upravujúcich poskytovanie dotácií v jeho pôsobnosti,
3. schválený rozpočet na dotácie podľa ich účelu pre daný rozpočtový rok a predpoklad na nasledujúce dva roky,

c) najmenej jeden mesiac pred termínom predkladania žiadostí výzvu na predkladanie žiadostí, ktorá obsahuje

1. lehotu na predloženie žiadosti,

2. účel a kritériá vyhodnocovania a ich dôležitosť,

3. formulár žiadosti v elektronickej podobe,

4. označenie osôb, ktoré môžu podať žiadosť,

5. disponibilný objem finančných prostriedkov na vyhlásenú výzvu,

6. najvyššiu a najnižšiu výšku jednej dotácie,

7. spôsob odstraňovania formálnych nedostatkov žiadosti,

8. lehotu na vyhodnotenie žiadosti a postup vyhodnocovania žiadosti,

9. zloženie komisie na vyhodnocovanie žiadosti,

10. návrh zmluvy o poskytnutí dotácie,

d) do 30 dní od vyhodnotenia všetkých podaných žiadostí všetky schválené žiadosti, výšku a účel dotácie a identifikáciu konečného prijímateľa dotácie a všetky neschválené žiadosti a dôvod neschválenia žiadosti,

e) vyhodnotenie výsledkov už poskytnutých dotácií, ktoré má úrad k dispozícii,

f) často kladené otázky súvisiace s dotáciami.

(2) Ustanovenia osobitného predpisu o obmedzení[[14]](#footnote-14)) prístupu k informáciám nie sú dotknuté.

**§ 8**

**Kontrola**

(1) Úrad vykonáva finančnú kontrolu hospodárenia s poskytnutou dotáciou[[15]](#footnote-15)) a kontrolu dodržania podmienok zmluvy o poskytnutí dotácie.

1. Ak prijímateľ dotácie porušil finančnú disciplínu, postupuje sa podľa osobitného predpisu.11)

**§ 9**

**Spoločné ustanovenia**

1. Na poskytnutie dotácie podľa tohto zákona nie je právny nárok.
2. Na poskytovanie, používanie a zúčtovanie dotácií sa použijú ustanovenia tohto zákona a ustanovenia osobitných predpisov.1)

(3) Týmto zákonom nie sú dotknuté ustanovenia osobitných predpisov o štátnej pomoci.[[16]](#footnote-16))

**§ 10**

**Účinnosť**

Tento zákon nadobúda účinnosť 1. marca 2025

1. ) § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-1)
2. ) Napríklad zákon č. 68/1997 Z. z. o Matici slovenskej v znení neskorších predpisov. [↑](#footnote-ref-2)
3. ) Zákon č. 523/2004 Z. z. v znení neskorších predpisov. [↑](#footnote-ref-3)
4. ) Zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov v znení zákona č. 346/2021 Z. z. [↑](#footnote-ref-4)
5. ) Zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov. [↑](#footnote-ref-5)
6. ) Zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov. [↑](#footnote-ref-6)
7. ) Napr. Čl. 107 a 108 Zmluvy o fungovaní Európskej únie v platnom znení (Ú. v. EÚ C 202, 7. 6. 2016).
Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení.
Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci).
§ 8a ods. 4 zákona č. 523/2004 Z. z. v znení neskorších predpisov. [↑](#footnote-ref-7)
8. § 8a ods. 8 zákona č. 523/2004 Z. z. v znení zákona č. 383/2008 Z. z. [↑](#footnote-ref-8)
9. ) Čl. 3 ods. 12 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014) v platnom znení. [↑](#footnote-ref-9)
10. ) § 8a ods. 5 zákona č. 523/2004 Z. z. v znení neskorších predpisov. [↑](#footnote-ref-10)
11. ) § 31 zákona č. 523/2004 Z. z. v znení neskorších predpisov. [↑](#footnote-ref-11)
12. ) § 116 Občianskeho zákonníka. [↑](#footnote-ref-12)
13. ) § 19 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 241/2019 Z. z. [↑](#footnote-ref-13)
14. ) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-14)
15. ) Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. [↑](#footnote-ref-15)
16. Napríklad čl. 107 a 108 Zmluvy o fungovaní Európskej únie, nariadenie (EÚ) č. 651/2014, zákon č. 358/2015 Z. z. [↑](#footnote-ref-16)